
Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Μπάρμπαντώνη» ή «Νότικό» στο συν/σμό Ελλη¬ 

Ειδοποίηση παρακατάθεσης οριστικής αποζημίωσης ιδιοκτητών 
έκτασης που βρίσκεται στην περιοχή Αμαρουσίου και που απαλ¬ 

ροκορδάτου και χαρακτηρισμός αυτής ως διατηρητέας . 5 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2329 (1) 

Κήρυξη αναδασωτέας έκτασης 282,300 στρεμμάτων, στη θέση «Στό¬ 
μιο - Αμμούδι» Δήμου Φιλιατρών Νομού Μεσσηνίας. · 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 


2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών κ.λπ.» 
και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

4. Τις διαταγές του Υπουργείου Γεωργίας: 
α) 160417/1180/8.7.80. 

β) 182447/3049/24.9.80. 

5. Την 3981/13.12.89 και 2667/28.9.90 πρόταση του Δασαρ¬ 
χείου Κυπαρισσίας περί κηρύξεως αναδασωτέας, της αναφερομένης στο 
θέμα έκτασης, αποφασίζουμε: 

Κηρύσσουμε αναδασωτέα, με σκοπό την προστασία για την επαναδη- 
μιουργία της δασικής βλάστησης που καταστράφηκε από πυρκαγιά στις 
15.5.1989 την δημόσια δασική έκταση, εμβαδού διακοσίων ογδόντα 
δύο στρεμμάτων και τριακοσίων τετραγωνικών μέτρων που βρίσκεται 
στη θέση «Στόμιο - Αμμούδι» Δήμου Φιλιατρών Ν. Μεσσηνίας προσδιο¬ 
ρίζεται από τα στοιχεία 1-2-3... 31-32... 41-42... 60-61... 81-82-1 
και έχει όρια: 

Ανατολικά: Αγρούς - ελαιώνες Αθαν. Στεφάνου, κληρονόμων Βασ. 
Παναγόπουλου, κληρονόμων Αναστ. Κωτσάκη, Ηλία και Δημ. Πανα- 
γόπουλου, δημόσια δασική έκταση για την οποία εκδόθηκε το 43/ 
1987 Πρωτ. διοικ. αποβολής, αγρό Δημ. Παναγόπουλου, δρόμο, δημ. 
δασική έκταση για την οποία εκδόθηκε το αριθ. 40/1987 Π.Δ.Α. και 
αντιπυρική Ζώνη - δρόμο. 

Δυτικά: Βραχώδη ακτή και ελιές Αντώνιου Τσάκωνα και Δημ. 
Χατζή. 

Βόρεια: Βραχώδη ακτή, απότομο πρανές βραχώδους ακτής, δημό¬ 
σια δασική έκταση και εκείθεν βραχώδες πρανές, αγρό Νιόβης Κω¬ 
τσάκη, δημόσια δασική έκταση για την οποία εκδόθηκε το 25/1988 
Πρωτ. Διοικ. Αποβολής, αγρό Στεφάνου, δημ. δασ. έκταση για την 
οποία εκδόθηκε το 39/1987 Π.Δ.Α. αγρό Αθ. Στεφάνου, δημ. δασ. 
έκταση για την οποία εκδόθηκε το 40/1987 Π.Δ.Α. και αγρό Δημ. 
Χατζή. 

Νότια: Βραχώδη ακτή, δρόμο, αγρό Αριστείδη Νικολόπουλου, Δη¬ 
μόσια δασική έκταση και δρόμο. 

Όπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Προβλέπεται φυσική αναγέννηση της δασικής βλάστησης που κατα¬ 
στράφηκε. Της αναδασωτέας εξαιρείται το εμβαδόν του δικτύου των 
αγροδασικών δρόμων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 18 Οκτωβρίου 1990 

Ο Νομάρχης 
ΠΕΤΡΟΣ ΜΠΡΑΙΜΗΣ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 


Αριθ. 1139 (2) 

Καθορισμός των ορίων του αιγιαλού και δημιουργία ζώνης παραλίας 

στη θέση «Μπαρμπαντώνη» ή «Νοτικό» στο συν/σμό Ελληνικά Ν. 

Λασιθϊου. 

Ο ΝΟΜΑΡΧΗΣ ΛΑΣ1ΘΙΟΪ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/40 «Περί 
αιγιαλοϋ και παραλίας» όπως τροποποιήθηκαν και συμπληρώθηκαν με 
τις διατάξεις του α) του άρθρ. 13 του Ν. 1078/1980 και β) του άρθρ. 
23 του Ν. 1337/1983. 

2. Τις διατάξεις της παρ. 9 του άρθρου 1 του κεφαλαίου Β' της 
0208/181/26.4.82 (ΦΕΚ 214/Β/82) κοινής απόφαση των Υπουρ¬ 
γών Προεδρίας Κυβερνήσεως και Οικονομικών «Αναμόρφωση Συλλο¬ 
γικών οργάνων Γνωμοδοτικής και Αποφασιστικής αρμοδιότητας του 
Υπουργείου Οικονομικών» καθώς τροποποιήθηκε με το άρθρο 100 ως 
και την παρ. 2 του άρθρ.. 153 του Π.Δ. 284/88 «Οργανισμός του 
Υπουργείου Οικονομικών». 

3. Την από 21.5.90 έκθεση της επιτροπής καθορισμού των ορίων 
του αιγιαλοϋ και παραλίας και θέσεων αμμοληψίας που καθόρισε τα 
όρια του αιγιαλοϋ και παραλίας στην περοχή «Μπαρμπαντώνη» ή «Νο¬ 
τικό» του συν/σμού Ελληνικά Ν. Λασιθϊου και το από με κλίμακα 
1:500 τοπογραφικό διάγραμμα του αρχιτέκτονα μηχανικού Κρίτωνα 
Λαμπράκη που Θεωρήθηκε την 18.5.90 από τη Δ/νση Τεχνικών Υπη¬ 
ρεσιών της Νομαρχίας Λασιθϊου και συνοδεύει την έκθεση της προανα- 
φερόμενης επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ.544.5/452/23.7.90 έγγραφό του. 

5. Τις διατάξεις του άρθρ. 1 της παρ. 1 του Ν. 3200/55 (ΦΕΚ 97/ 
Α/55) «Περί διοικητικής αποκεντρώσεως» σε συνδυασμό με τις διατά¬ 
ξεις του από 28.6.55 Β.Δ/τος «Περί εξαιρέσεως από της κατά το άρθρ. 
1 παρ. 1 του Ν. 3200/55 αρμοδιότητος των Νομαρχών, αντικειμένων 
τινων αρμοδιότητος του Υπουργού Οικονομικών» του Β.Δ. 704/70 και 
του άρθρ. 1 παρ. 5 του Π.Δ. 71/84, σχετικές με τη μεταβίβαση αρμο¬ 
διοτήτων του Υπουργού Οικονομικών στους Νομάρχες και στις περιφε¬ 
ρειακές αρχές διανομαρχιακού επιπέδου, αποφασίζουμε: 

1. Επικυρώνουμε την από 21.5.90 έκθεση της επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από Φεβρουάριο 89 τοπογραφικό διάγραμμα, που την συνο¬ 
δεύει, το οποίο συντάχθηκε από τον αρχιτέκτονα μηχανικό Κρίτωνα 
Λαμπράκη και Θεωρήθηκε από την Δ/νση Τεχνικών Υπηρεσιών της 
Νομαρχίας Λασιθϊου, επί του οποίου η πιο πάνω επιτροπή, με κόκκινη 
γραμμή καθόρισε τα όρια του αιγιαλού, στη θέση «Μπαρμπαντώνη» ή 
«Νοτικό» συν/σμού Ελληνικά Ν. Λασιθϊου και με κίτρινη γραμμή τα 
όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Αγ. Νικόλαος, 17 Οκτωβρίου 1990 
Ο Νομάρχης 

ΕΜΜΑΝ. ΠΑΠΑΧΑΤΖΑΚΗΣ 


ΕΚΘΕΣΗ 

Επιτροπής καθορισμού ορίων αιγιαλού - παραλίας και θέσεων 
αμμοληψίας. 

Για τον καθορισμό το πρώτον των ορίων του αιγιαλού και παραλίας 
στη θέση «Μπαρμπαντώνη» ή «Νοτικό» Συν/σμός Ελληνικά Αγ. Νικο¬ 
λάου. 

Στον Άγιο Νικόλαο σήμερα στις 21.5.90 οι παρακάτω υπογεγραμ¬ 
μένοι: 

1. Λαθιωτάκη Μαρία προϊσταμένη του γραφείου της Κτηματικής 
Υπηρεσίας Λασιθϊου. 

2. Σταματάκης Ελευθέριος Μηχανικός της Δ/νσης Τεχνικών Υπηρ. 
Λασιθϊου. 

3. Γιαληψός Σπύρος αναπληρωτής του εν αδεία τελούντος Λιμε¬ 
νάρχη Αγ. Νικολάου αποτελούντες την επιτροπή καθορισμού ορίων αι- 
γιαλού - παραλίας και θέσεων αμμοληψίας που προβλέπεται από το άρ¬ 
θρο 100 του Π.Δ. 284/88 «περί Οργανισμού Υπουργείου Οικονομι¬ 
κών» και την απόφσαη του Νομάρχη Λασιθϊου αριθμ. 69/8.5.89, με¬ 
ταβήκαμε επιτόπου στην προαναφερόμενη θέση και αφού ελάβαμε 
υπόψη: 

1. Το τοπογραφικό και υψομετρικό διάγραμμα που συνέταξε ο αρχι- 
τέκτων μηχανικός Κριτών Λαμπράκης τον Φεβρουάριο του 89, ηλεγ- 
μένο για την ακρίβεια της αποτύπωσης στις 18.5.90 από τον πολιτικό 
μηχανικό Σταματάκη Ελευθέριο και θεωρήθηκε από τον Δ/ντή Τεχνι¬ 
κών Υπηρεσιών Ν. Λασιθϊου στις 18.5.90. 

2. Τις σχετικές διατάξεις του Α.Ν. 2344/40 «Περί αιγιαλού και πα¬ 
ραλίας» όπως αυτό τροποποιήθηκε καθώς και τη σχετική με αυτόν δι¬ 
καστηριακή και διοικητική νομολογία. 

3. Την από 7.3.89 αίτηση του Εμμαν. Μαθιουδάκη. 

4. Το έγγραφο του ΓΕΝ αριθμ. Φ.544.5/174/20.3.90. 

5. Τα στοιχεία που προέκυψαν κατά τη σημερινή επιτόπια μετάβαση 
σχετικά με τη μορφολογική κατάσταση της περιοχής. 

6. Το γεγονός ότι στις γειτονικές περιοχές δεν έχει καθοριστεί ο αι- 
γιαλός και η παραλία, αποφασίζει: 

1. Καθορίζει στο πιο πάνω αναφερόμενο τοπογραφικό διάγραμμα α) 
την οριογραμμή του αιγιαλού με κόκκινη συνεχή πολυγωνική γραμμή 
(0,...,10), (0,...3α). 

2. Την οριογραμμή της παραλίας με κίτρινη συνεχή πολυγωνική 

γραμμή (Ο’. ΙΟ’), (0',...3α). 

3. Οι κορυφές των οριογραμμών αιγιαλού - παραλίας εξασφαλίζονται 
από σταθερά σημεία (Α, Β, Γ, Δ, Ε, Ζ, Η, θ, I, Κ και Β', Γ', Δ', Ε'). 

Η επιτροπή αποφαίνεται ότι δεν υπάρχει παλαιός αιγιαλός. 

Καθορίζεται ζώνη παραλίας πλάτους 10 μ. επειδή δεν εξυπηρετού¬ 
νται οι σκοποί τής παρ. 1 του άρθρου 7 του Α.Ν. 2344/40. 

Δεν υπάρχουν κτίσματα ή τμήματα κτισμάτων στη ζώνη της παρα¬ 
λίας. 

Η ΕΠΙΤΡΟΠΗ 

Η Πρόεδρος Τα μέλη 

ΜΑΡΙΑ ΛΑΘΙΩΤΑΚΗ ΕΛΕΥΘΕΡΙΟΣ ΣΤΑΜΑΤΑΚΗΣ 

Σημαιοφόρος ΛΣ(ΕΥ) ΣΠΥΡΟΣ ΓΙΑΛΗΨΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. Γ1/Φ.54184/15655 (3) 

Ειδοποίηση παρακατάθεσης οριστικής αποζημίωσης ιδιοκτητών έκτα¬ 
σης που βρίσκεται στην περιοχή Αμαρουσίου και που απαλλοτριώ¬ 
θηκε υπέρ και με δαπάνη του ΟΣΚ, με σκοπό την ανέγερση διδακτη¬ 
ρίου του 14ου Δημοτικού Σχολείου Αμαρουσίου. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει, στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π7781/2824/ 
16.12.85 (ΦΕΚ 828/τ.Δ'/31.12.85) κοινή απόφαση των Υπουργών 
Εθνικής Παιδείας και Θρησκευμάτων και Οικονομικών, για την κήρυξη 
αναγκαστικής απαλλοτρίωσης, υπέρ και με δαπάνη·του ΟΣΚ έκτασης 
εμβαδού 8.200 Μ2 (και σύμφωνα με το οριστικό διάγραμμα του κτη- 
ματογράφου 8.799 Μ2), που βρίσκεται στο Δήμο Αμαρουσίου και με¬ 
ταξύ των δρόμων Αθηνάς - Κων/λεως - Θράκης και Σουλίου (ΟΤ 101) 
και προορίζεται για την ανέγερση διδακτηρίου του 14ου Δημ. Σχολείου 
Αμαρουσίου κατέθεσε στο Ταμείο Παρακαταθηκών και Δανείων υπέρ 
των δικαιούχων ιδιοκτητών την οριστική αποζημίωση που καθορίσθηκε 
σύμφωνα με την 5035/27.4.89 απόφαση του. Εφετείου Αθηνών και 
εκδόθηκε το 882/17.10.90 γραμμάτιο σύστασης παρακαταθήκης για 
ποσό 63.762.000 δρχ. 

Ο Πρόεδρος Δ.Σ. 

ΚΟΡΝΗΛΙΟΣ ΚΑΡΑΜΗΤΣΑΝΗΣ 

-♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 19543/578/90 (4) 

Τροποποίηση ρυμοτομικού σχεδίου Νέας Ιωνίας για τον χαρακτηρισμό 
κοινοχρήστου χώρου μεταξύ των ΟΤ 452 - 453 - 457 - 458 και 
465 σαν χώρο πρασίνου, πεζόδρομου και τμήμα δρόμου. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπου τροποποιήθηκε και συμπληρώθηκε μεταγε¬ 
νέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν μεταγενέστερα με 
το Ν.Δ. 532/70. 

3. Τις διατάξεις του Α.Ν. 314/68,.όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του Π. Δ/τος 183 περί έγκρισης τροποποιήσεων 
σχεδίου πόλεων. 

5. Την απόφαση 322 (27/6/89 του Δήμου Νέας Ιωνίας), 

6. Το πρακτικό της 6.9.1990 (Συνεδρία 28, πράξη 36) του ΣΧΟΠ, 
αποφασίζουμε: 

Εγκρίνουμε την τροποποίηση του ρυμοτομικού σχεδίου για τον χαρα¬ 
κτηρισμό χώρου μεταξύ των ΟΤ 452 - 453 - 457 - 458 και 465, σαν 
χώρο πρασίνου, πεζοδρόμου και τμήμα δρόμου, όπως φαίνεται στα σχέ¬ 
δια που συνοδεύουν την απόφαση του Δήμου (τοπογραφικό 1:500). 

Το παραπάνω διάγραμμα να αναρτηθεί στη Δ/νση Πολεοδομίας επί 
15 ημέρες, μετά την δημοσίευση σε ΦΕΚ. 


Η απόφαση αυτή να δημοσιευθεί στην Εφημερίδα της Κυβερνήσεως. 

Αγία Παρασκευή, 31 Οκτωβρίου 1990 
Ο Νομάρχης 
ΧΡΗΣΤΟΣ ΓΟΥΛΑΣ 

-—ψ- 

Αριθ. 3666 (5) 

Αναγνώριση της ιδιωτικής οδού ως προϋφισταμένης του έτους 1923, 
που βρίσκεται στα Τρίκαλα και στο οικοδομικό τετράγωνο μεταξύ 
των οδών Βαλαωρίτου - Κωλέτη - Κανάρη - Μαυροκορδάτου και 
χαρακτηρισμός αυτής ως διατηρητέας. 

Ο ΝΟΜΑΡΧΗΣ ΤΡΙΚΑΛΩΝ 
Έχοντας υπόψη: 

1. Τις διατάξεις: 

α. Του από 17.7.1923 Π.Δ. «περί σχεδίων πόλεων, κωμών και συ¬ 
νοικισμών του Κράτους και ανεγέρσεως αυτών» και ειδικότερα το άρθρο 
20 . 

β. Του Ν. 3200/1955 «περί διοικητικής αποκεντρώσεως και τας 
τοιαύτας του Π.Δ. 3620/1956 «περί τροποποιήσεως και συμπλήρώ- 
σεως των διατάξεων περί διοικητικής αποκεντρώσεως». 

γ. Του Π.Δ. 532/1970 «περί συμπληρώσεως των διατάξεων περί 
διοικητικής αποκεντρώσεως». 

δ. Του Β.Δ. 712/1990 «περί καθορισμού των διατηρουμένων υπέρ 
του Υπουργού και των περιφερειακών αρχών διανομαρχιακού επιπέδου 
του Υπουργείου Δημοσίων Έργων, αρμοδιοτήτων κ.λπ.», όπως τροπο¬ 
ποιήθηκαν μεταγενέστερα. 

2. Την αριθ. Ι/πρακτ.7/25.4.90 γνωμοδότηση του Συμβουλίου 
Χ.Ο.Π. Νομού Τρικάλων σύμφωνα με τα οποία γνωμοδοτεί υπέρ της 
αναγνωρίσεως της ανωτέρω ιδιωτικής οδού ως προϋφισταμένης του 
έτους 1923. 

Αφού είδαμε: 

1. Την από 1.11.89 αίτηση των Αφών Ντέρη με την οποία ζητούν 
την οιναγνώριση της ιδιωτικής οδού στο συγκεκριμένο οικοδομικό τε¬ 
τράγωνο ως προϋφισταμένης του έτους 1923. 

2. Τα συμβόλαια υπ’ αριθ. 45668/28.4.1922, 12355/ 
10.6.1971, 2447/28.6.89 των συμβολαιογράφων Τρικάλων Δημη- 
τρίου Παπαζαχαρίου, Νικολάου Παπανικολάου και Ευαγγελίας Τόγε- 
λου αντίστοιχα, από τα οποία προκύπτει ότι η οδός υπό στοιχεία 10-21- 
18-20-5-9-10 όπως φαίνεται στο συνημμένο τοπογραφικό διάγραμμα 
που συντάχθηκε από τη Δ/νση Τεχν. Υπηρεσιών του Δήμου Τρικκαίων, 
υπάρχει πριν το έτος 1923. 

3. Το από 2.8.1937 ρυμοτομικό σχέδιο της πόλεως Τρικάλων, απο¬ 
φασίζουμε: 

Αναγνωρίζουμε την ιδιωτική οδό που βρίσκεται στα Τρίκαλα και στο 
οικοδομικό τετράγωνο μεταξύ των οδών Βαλαωρίτου - Κωλέττη - Κα¬ 
νάρη - Μαυροκορδάτου ως προϋφιστάμενη του έτους 1923 και την χα¬ 
ρακτηρίζουμε ως διατηρητέα. 

Η οδός αυτή φαίνεται στο από 29.1.1990 τοπογραφικό διάγραμμα 
που συντάχθηκε από τη Δ/νση Τεχν. Υπηρεσιών του Δήμου Τρικκαίων 
υπό στοιχεία 10-21-18-20-5-9-10, που έχει ελεγχθεί και θεωρηθεί με 
ημερομηνία 21.8.1990 από το ΤΠ-ΠΕ της Νομαρχίας Τρικάλων. 

Το τοπογραφικό τούτο διάγραμμα αποτελεί αναπόσπαστο μέρος της 
παρούσης. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 

Τρίκαλα, 23 Αυγούστου 1990 
Ο Νομάρχης 
ΝΙΚΟΛΑΟΣ ΒΑΤΑΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




